ফরাসি বিপ্লবের কারণ
ফরাসি বিপ্লবের অনেকগুলি কারণ ছিল। সেগুলি হল: সাংস্কৃতিক: আলোকিত যুগের দর্শনের মতে রাজতন্ত্র এবং ক্যাথলিক চার্চের কর্তৃত্ব লোপ পায়, এবং প্রথা বা ঐতিহ্যের পরিবর্তনে যুক্তির উপর ভিত্তি করে একটি নতুন সমাজকে উন্নীত করেন। সামাজিক: প্রভাবশালী বুর্জোয়াদের উত্থান। তারা আনুষ্ঠানিকভাবে তৃতীয় এস্টেটের (সাধারণ) অংশ ছিল কিন্তু তারা নিজেদের একটি ভিন্ন দল গড়ে তুলেছিল। তারা পাদরীবর্গ (প্রথম এস্টেট) এবং অভিজাত্যদের (দ্বিতীয় এস্টেট) সঙ্গে রাজনৈতিক সমতার প্রতি আকৃষ্ট হয়েছিল। আর্থিক: ফ্রান্সের ঋণ, যা মার্কিন স্বাধীনতা যুদ্ধ ফরাসি জড়িত থাকার কারণে বেরে যায়, তা কমাতে ষোড়শ লুই নতুন করারোপণ বাস্তবায়ন করেন এবং অভিজাতদের বিশেষ সুবিধা কমাতে শুরু করেন। রাজনৈতিক: ষোড়শ লুই প্রাদেশিক পরিষদ থেকে শক্তিশালী বিরোধিতার মুখোমুখি হন। এই প্রাদেশিক পরিষদ ছিল রাজকীয় সংস্কার সংক্রান্ত বিশেষ অধিকারপ্রাপ্ত শ্রেণীর প্রতিরোধের অগ্রদূত। অর্থনৈতিক: উদার অর্থনীতিবিদদের দ্বারা সমর্থিত শস্য মার্কেটের নিষ্ক্রিয়তার ফলে রুটির মূল্য বৃদ্ধি পায়। খারাপ ফসলের সময়কালে, খাদ্যের অভাব জনগনকে বিদ্রোহের দিকে ঠেলে দিত। এই সব কারণগুলি একটি বিপ্লবীপরিবেশ এবং ষোড়শ লুইএর জন্য একটি জটিল পরিস্থিতি তৈরি করে। সংকট সমাধানের জন্য রাজা ১৭৮৯ সালের মে মাসে এস্টেট-জেনারেলকে ডেকেছিলেন। এটি যখন অচলাবস্থায় এসেছিল, তখন তৃতীয় এস্টেটের প্রতিনিধিরা রাজার ইচ্ছার বিরুদ্ধে একটি জাতীয় পরিষদ গঠন করেছিলেন, যা ফরাসি বিপ্লব শুরু হবার বার্তা দেয়।